Milá pani profesorka a sexta A,

pozdravuje Vás materská škola v Bielom Kostole. Je smutné, že už máme po prázdninách, ale celú našu škôlku hreje pri srdci spomienka na Vás, hlavne na Vašu pomoc a ochotu pri realizácii koncoročnej akadémie pre našich predškolákov. Patrí Vám veľké poďakovanie či už pri výzdobe, organizovaní, profesionálnom ozvučení alebo následnom upratovaní. Boli ste skvelí. Spokojní a nadšení sme boli nielen my, ale aj rodičia a to už je čo povedať. Nesmierne si cením, že máte veľmi dobré vedenie vo Vašej pani profesorke a teším sa, že z Vás rastú asertívni ľudia. Teším sa na ďalšiu spoluprácu s Vami.   
Všetci Vám prajeme , aby Vám tento školský rok priniesol veľa pozitívneho a aby ste ho s ľahkosťou zvládli.

Pozdravujú Vás deti a kolektív MŠ Biely Kostol